Gary Player deur Trump vereerGary Player. Foto: (AP Photo/Phelan M. Ebenhack, File) Suid-Afrika se gholflegende Gary Player is een van twee afgetrede gholfspelers wat deur pres. Donald Trump vereer gaan word. Player en Annika Sörenstam sal op 23 Maart met die presidensiële medalje van vryheid vereer word tydens ŉ geleentheid by die Withuis. Dié medalje is die VSA se hoogste eerbewys vir ŉ burgerlike. Player het 24 PGA- en 118 internasionale toernooie gewen. Trump het redelik onlangs saam met Player en Sörenstam gholf gespeel by sy private klub in die noorde van Virginië. Sörenstam, ŉ Sweed, het haar Professionele Vrouegholfvereniging- (LPGA-)loopbaan met 72 toernooi-oorwinnings afgesluit. Volgens die LPGA is Sörenstam die eerste LPGA-speler en die eerste vroue-atleet wat ŉ genaturaliseerde burger (nie ŉ burger by geboorte nie) is om die presidensiële medalje van vryheid te ontvang. Tiger Woods het verlede jaar die presidensiële medalje van vryheid van Trump af ontvang nadat hy sy vyfde Meesterstitel gewen het.